钦定古今图书集成/明伦汇编/官常典/第791卷 > 沈晦
## 钦定古今图书集成/明伦汇编/官常典/第791卷 > 沈晦

按《宋史》本传：“晦字元用，钱塘人，翰林学士沈遘孙。宣
和间进士，廷对第一，除校书郎，迁著作佐郎。金人攻
汴京，借给事中从肃王枢出，质斡离不军。金人再攻
也，与之俱南。京城陷，邦昌伪立，请金人归冯澥等，晦
因得还，真为给事中。高宗即位，言者论晦虽使金艰
苦，而封駮之职不可以赏劳。除集英殿修撰，知信州。”
帝如扬州，将召为中书舍人。侍御史张守论晦为布
衣时事，帝曰：“顷在金营，见其慷慨，士人细行，岂足为
终身累耶？”不果。召知明州，移处州。帝如会稽，移守婺
州。贼成皋入寇，晦用教授孙邦策率民兵数百出城
与战，大败。晦欲斩邦策，已而释之。时浙东防遏使傅
崧卿在城中，单骑往说皋，皋遂降。进徽猷阁待制。以
言者论晦妄用便宜指挥行事，降集英殿修撰、提举
临安府洞霄宫。寻复徽猷阁待制、知宣州，移知建康
府。甫逾月，以御史常同论罢。绍兴四年，起知镇江府、
两浙西路安抚使。过行在，面对，言：“藩帅之兵可用，今
沿江千馀里，若令镇江、建康、太平、池、鄂五郡各有兵
一二万，以本郡财赋易官田给之。敌至，五郡以舟师
守江，步兵守隘，彼难自渡。假使能渡五郡合击，敌虽
善战，不能一日破诸城也。若围五郡，则兵分势弱，或
以偏师缀我大军南侵，则五郡尾而邀之，敌安敢远
去！”此制稍定，三年后移江北，粮饷器械悉自随。又自
乞分兵二千及召募敢战士三千，参用昭义步兵法，
期年后京口便成疆藩。时方以韩世忠屯军镇江，不
果用。刘麟入寇，世忠拒于扬州，晦乞促张俊兵为世

不为世忠所乐。寻提举临安府洞霄宫，起为广西经
略兼知静江府。先是，南州蛮酋莫公晟归朝岁久，用
为本路钤辖。羁縻之后遁去，旁结诸峒蛮，岁出为边
患。晦选诸将罗统戍边，招诱诸酋，喻以威信，皆诣府
请降，晦犒遗之，结誓而去。自是公晟孤立，不复犯边。
晦在郡岁买马三千匹，继者皆不能及。进徽猷阁直
学士，召赴行在，除知衢州，改潭州，提举太平兴国宫，
卒。晦胆气过人，不能尽循“法度”，贫时尤甚，故累致人
言，然其当官才具亦不可掩云。